उदयपुर। झीलों की नगरी में मंगलवार को 12 एमएम (आधा इंच) बरसात दर्ज की गई। दोपहर ढाई बजे से रुक रुककर बरसात का दौर चला। तीन बजे तेज बरसात हुई, इस आधे घंटे की बरसात में शहर के कई स्थानों पर पानी भर गया, पेड गिर गए। इसके बाद भी बूंदाबांदी जारी रही।
इसके अतिरिक्त राणा प्रतापनगर रेलवे स्टेशन पर रखे अनाज के बोरे भी भीग गए। हालांकि इस दौरान कोई बड़ी दुर्घटना नहीं हुई। तेज हवाओं का दौर जारी रहा तथा मौसम में ठंडक का अहसास हुआ। मोरवानिया नदी के पानी से बड़ी तालाब में आवक शुरू हो गई है।
बेडवास व हिरण मगरी सहित क्षेत्र के अधिकांश जगह दोपहर तीन बजे बिजली गुल हो गई, जो देर रात तक भी सुचारू नहीं हो पाई। तेज हवा के कारण कई स्थानों पर विद्युत पोल भी गिर गए।
अर्थ वायर टूटा, दो घंटे ठप रही बिजली
बिछड़ी में पर्यावरण प्रदूषण के कारण बंद हुई हिंदुस्तान एग्रो लिमिटेड कंपनी से गुजर रही बिजली वितरण लाइन का अर्थ वायर मंगलवार को आंधी के कारण टूट गया। बताया गया कि यह लाइन 45 साल पुरानी है। वहां केमिकल रिएक्शन के कारण अर्थ वायर टूट गया, जिससे मधुवन, सीसारमा, सुखेर क्षेत्र में सप्लाई हो रही बिजली आपूर्ति ठप हो गई। करीब दो घंटे की मशक्कत के बाद बिजली अभियंताओं ने अर्थ वायर नया डालकर बिजली वितरण शुरू करवाया।
बादल गरजने से लगा शॉक, काले हिरण की मौत
गुलाबबाग जू में मंगलवार शाम मादा काले हिरण की मौत हो गई। मौत का कारण बादलों के गरजने से शॉक लगाना बताया गया है। सहायक वन संरक्षक डॉ. सतीश शर्मा ने बताया कि शाम को बारिश और बादल गरजने के दौरान वन्यजीव पिंजरे में इधर-उधर भागने लगे। केयर टेकर ने पिंजरे जांचे तो एक मादा काला हिरण मृत मिली। इसका पोस्टमार्टम बुधवार को होगा।
जू में बिजली के तार टूटे : हवा और बारिश के कारण जू में बिजली के तार भी टूट गए। एहतियात के तौर पर सप्लाई बंद कर दी गई ताकि पिंजरों में करंट नहीं पहुंचे।
कृषि मंडी में तैयारियां अधूरी
शहर में तीन दिन से बारिश हो रही है और मानसून भी जल्दी ही आने वाला है। इन हालात में भी कृषि उपज मंडी समिति की ओर से तैयारियां नहीं की गई हैं।मंडी परिसर में नालियां आधी बनी हैं और जगह-जगह भराव बिखरा है। ऐसे में बारिश में पानी भरने और कीचड़ फैलने की आशंका है।गौरतलब है कि एक महीने पहले बैठक में कृषि विपणन बोर्ड के अभियंताओं को बारिश से पहले बचाव की तैयारी के निर्देश दिए गए थे।इधर, मंडी सचिव भगवान सहाय जाटवा का कहना है कि अभियंता को तीन दिन में निर्माण पूरे करने के निर्देश दे दिए हैं।
नदियों में पानी आया
ञ्च सीसारमा नदी आधा फीट चली, पीछोला पहुंचा पानी। ञ्च मोरवानिया नदी चली, बड़ी तालाब में पानी की आवक।ञ्च सीसारमा की सहायक नदी अमरजोक से आवक जारी।
यहां भी टले हादसे
होटल गार्डन के बाहर गिरे पेड़ से बड़ा हादसा टला। पेड़ सड़क की तरफ जा गिरा।
हिरणमगरी सेक्टर 4 में भी पेड़ सड़क की तरफ गिरा।
बीएन कॉलेज रोड : चैंबर निर्माण नहीं होने से पानी ब्लॉक
बीएन कॉलेज रोड पर फिशरीज कॉलेज के बाहर गत वर्ष सड़क का एक हिस्सा जमीन में धंस गया था। उसके बाद चैंबर निर्माण का कार्य किया जाना था। जो अब तक पूरा नहीं हो पाया। सोमवार को बरसात के बाद दोपहर 3.35 बजे वहां पानी ब्लॉक हो गया। जिसे निगम के सीवरेज जेटिंग मशीनों के माध्यम से पानी की निकासी की गई। राहगीरों को खासी परेशानी हुई।
आगे की तस्वीरों में देखें बाकी शहर का हाल
hin_Deva hin_Deva hin_Deva hne_Deva hin_Deva hin_Deva hin_Deva hin_Deva hin_Deva hin_Deva awa_Deva awa_Deva bho_Deva bho_Deva awa_Deva hin_Deva hin_Deva hin_Deva